stanford-oval/wikipedia huggingface dataset:
מייק גל
עליה ופלי"ם

במחנה המעפילים בבנדול פגש גל את אברהם הראל (סיקורל), שהיה אחראי לאספקת מזון למחנה. התנדב להוביל חלב מהכפר אל המחנה. הדבר נעשה כל בוקר על גבי תלת אופניים וכך נהפך עוזר לענייני מזון.
בתחילת מרץ 1948, שובץ גל באוניית המעפילים Tadorne שנעשתה "נחשון". לגל הייתה זאת הפעם הראשונה להימצא על אנייה ועל הים בכלל. גל נוכח שהמפקד יוסף אלמוג (אז פינצ'וק). מחלק פקודות והוראות אך המעפילים שלא הבינו עברית לא שעו לדבריו. גל פנה אל מפקד האונייה בעברית ספרותית כפי שקרא בתנ"ך והציע את שירותיו כמתרגם. מיד המשיך ופנה למעפילים ביידיש ”דאר קפטיין אוטגיזוקט... ” והכל הסתדר לשביעות רצון. גל שכבר היה לו ניסיון כאיש צוות המחנה התקבל ברצון לצוות מלווי האנייה. כך ביום ההפלגה הראשון נעשה גל לאיש פלי"ם והחל את הקריירה הימית לכל חייו.
משימה ראשונה - קליטת המעפילים ומיקומם באנייה. הקצאת מקום ל-530 מעפילים לדרגשי שכיבה צפופים שהותקנו במחסן המטען שהיה צר ובלתי מאוורר. השטח שהוקצה לכל אדם היה צר ביותר, אבל אנשים לא התלוננו. רבים מהמעפילים הקיאו. גם גל הרגיש קצת משונה, אבל לא ידע למה לייחס זאת. כמי שנולד בהרים והסתובב ביבשת לא היה לו מושג על מחלת הים או שבים צריך להרגיש לא טוב.
משימה שנייה – חלוקת מזון ומים בגמר העמסת המעפילים, התרשם מפקד האונייה אלמוג שניתן לסמוך על גל. והפקיד בידיו את מפתחות מחסן המזון והמים. קיצוב המים היה הגזירה הכי קשה. רוב האנשים התייחסו לחוסר המים בהבנה, אך היו חלק שהתלוננו. בסה"כ התנהגות המעפילים הייתה טובה.

תקלות לספינה  - כבר בניתוק החבל ביציאה מהחוף ארעה תקלה. החבל נתפס במדחף והספינה לא יכלה להפליג. היה מחניק בבטן האונייה, אחר כך אירע קלקול בדוודים והמעפילים הועברו לאונייה "יחיעם", והספינה הפליגה לנמל בסטיה בקורסיקה לתיקונים. לגל הייתה זו הזדמנות להכיר נושא חדש. הוא נהנה מהיחס של אלמוג והמלווים האחרים. תקופת התיקונים נוצלה ללימוד השפה העברית המדוברת ומושגי ימאות בהדרכת המפקד יוסף אלמוג.
בגמר התיקונים בקורסיקה חזרה הספינה לבנדול כדי לקלוט כ-550 איש. והפעם הביצוע היה מוצלח, ההפלגה לארץ ישראל נעשתה ללא אירועים מיוחדים. גל היה עסוק מאוד בחלוקת מזון. הקושי העיקרי למעפילים היה הקיצוב במים.
כיומיים לפני חופי ארץ ישראל, גבר המתח. מ-26 באפריל משחתות בריטיות ליוו את הספינה. ההשתלטות הבריטית התבצעה בלילה בכוח רב וביעילות רבה. המלווים וגל בתוכם וגם חלק מהצוות הצרפתי ירדו לסליק שהוכן למטרה זאת בחרטום האונייה. הסליק היה מוסווה היטב ולמרות חיפושי הבריטים הם לא התגלו. כעבור כמה שעות בסליק עלו אנשי פלוגת הנמל ויחד איתם ירדו המלווים וגל בתוכם לחוף ללא קשיים. טנדר הביא אותם למלון "כרמליה קורט" ברחוב הרצליה בחיפה. חיפה הייתה המעוז האחרון של הבריטים בארץ ישראל. במלון גרו גם קצינים בריטיים והרחובות היו מלאים בריטים בעיקר בעיר התחתית ובנמל חיפה.
הימים הראשונים של ההתאקלמות היו לגל כמו חלום, הוא הרגיש כאילו נולד מחדש. כולם דיברו עברית, גם נהג האוטובוס ובכלל, שהיו אוטובוסים. עד אז תיאר לעצמו את ארץ ישראל כפי שקרא בתנ"ך ונוכח כי נראתה בדומה לאירופה. לגל לא היו אז קרובי משפחה בארץ מלבד המלווים לא הכיר איש. האלחוטאי באנייה שלום בורשטיין היה בן קיבוץ יגור והזמין אותו להצטרף. גל ביקר אצלו כמה ימים, אך לא מצא את מקומו שם. כעבור זמן הצטרף לפלוגת הנמל, כמסגרת כללית שהייתה כבר בפירוק.
חיל הים

לגל נודע על הקמת חיל הים. משרד הגיוס היה ברח' הנמל והאחראי היה יהודה בן-רון אותו הכיר. היות שלא היה לו בית התמקם במקום המיועד למחנה חיל הים בין חברת החשמל לבית חרושת "שמן". קודם הייתה שם "קרנטינה" של בקר. חלק מהמקום היה תפוס על ידי חולי הנפש אשר הועברו לשם מבית הסוהר בעכו. מאחר שלא היה מבנה פנוי, התמקם תחת עץ דקל יחד עם כלב דני גדול. 

כעבור כשבועיים פינו את חולי הנפש ובמקומם הגיעו צעירים ששוכנו באוהלים ואנשי הפיקוד מיד הוחל בארגון המחנה. היה דרוש אחראי למחסן הנשק וגל התנדב. אף על פי שלא הייתה לו הכשרה אבל אהב את נושא הנשק. במשך הזמן למד להפעיל סוגי נשק שונים, רימונים, וגם מקלע 0.5. במהלך מלחמת העצמאות השתתף גל בקרבות שבהם השתתפו כוחות מחיל הים. כאחראי על הנשקייה תמיד ידע על המבצעים - כי באו לקחת ממנו נשק - והצטרף אליהם.

מבצע נמל - לפני כיבוש טנטורה אספו קבוצת לוחמים בפיקודו של מנחם כהן. גל נבחר להיות מפעיל המקלע 0.5. הקבוצה עלתה לספינת דיג "כריש" של מושב מכמורת, ובערב הפליגה לטנטורה. בלילה כאשר התחיל הירי, המפקד מנחם כהן נהרג מפליטת כדור. בסיום הפעולה החליט יגאל להפליג לקיבוץ נווה ים, משם הובאה סירת חתירה שהעבירה את מנחם כהן הפצוע למרפאה של הקיבוץ ושם התברר כי מת. ואז הועבר במשאית של הקיבוץ לבית חולים רוטשילד בחיפה.
לאחר קום המדינה עבר מחנה חיל הים לבת גלים ושם הנשקייה הייתה גדולה יותר וגל קיבל שני עוזרים. הגיעו רובים ומקלעים MG34 מצ'כיה וגם חלק מהשלל של מבצע שודד. בסוף ספטמבר 1949 סיים את שירות החובה וגויס לקבע. 

במשך הזמן העברית שלו השתפרה וגל הגיש בקשה לקורס חובלים אבל הרמה שלו לא הספיקה ולכן נשלח לקורס מפקדי תותחים בטירת כרמל. לאחר הקורס הוצב על הק-18 אח"י וג'ווד כתותחן. בשנת 1950 התקבל לקורס חובלים מחזור ג' שהתחיל בבה"ד 1 והמשיך בבה"ד חיל הים.. בקורס היה לגל מאוד קשה כי כל החניכים היו בוגרי תיכון, אבל היו ביניהם שעזרו לו. ב-1953 סיים גל בהצלחה את הקורס והוצב לשייטת הטרפדות שובץ כסגן מפקד טרפדת שנוצרה בבריטניה. מפקדו היה מושי כץ, ששימש לו כמורה טוב, בעיקר בנושא ימאות ושליטה בתמרון כלי השיט. גל התלהב מאוד מהטרפדת, מהמהירות וכח האש. 

תקרית כנרת - בשנת 1954 נשלחו אנשי הטרפדות לפלגה 788 בכנרת. גל היה מעורב בתקרית נגד המוצבים הסורים כאשר יצאו הוא ועזרא קדם (כריש) בסירת דיג קרוב מאוד לחוף המזרחי וגירו את המוצבים הסורים לפתוח בירי. לאחר מכן פתחו ספינות המשמר בירי מתותחים שהותקנו בהם למטרה זו.
מבצע ירקון – במאי יוני 1955 השתתף גל עם קצינים נוספים משייטת הטרפדות בהשטת כוח הסיור להנחתה בדרום מפרץ אילת. הצוות ירד לאילת להתארגנות כחודש וחצי לפני המבצע.
נזק לטרפדת - גופי הטרפדות הבריטיות שנבנו מעץ ושרתו במלחמת העולם השנייה היו במצב גוף רעוע עוד בטרם נרכשו. בספינה הראשונה שקיבל לפיקודו "אח"י תנשמת (ט-212)" נפער חור בתחתית כי כנראה הפליג מהר מדי מול ים גלי ברוח דרומית מערבית. לאחר כ-24 שעות הגיע בגרירה לנמל יפו. מצב הגוף לא ניתן לתיקון והוחלט להשבית את הספינה. גל היה מאוד עצוב כי מאוד הזדהה עם הספינה. ” במשך הזמן למדתי שכלי שייט יש לו "נשמה" ואפשר לאהוב אותו כמו משהו קרוב אליך והוא מחזיר לך יחס במצבים קשים.” כעבור כ-5 שנים בשייטת 5 הוצב גל למפקדת חיל הים אך עבודת המטה לא התאימה לו וחיפש אתגרים אחרים.
חיל הים > משימת מודיעין בים האדום

באוגוסט 1957 ביזמת סא"ל אריה ברוש ראש ענף המודיעין של חיל הים, יצא גל למשימת איסוף מידע בים סוף. שם זומנו לו כשבעה חודשים של הרפתקאות עם ספינת הדיג Negisti saba - בעברית מלכת שבא. ועם ספינת משא קטנה בשם Halkis בדגל פנמה. שתיהן עסקו בפעילות אחרת מאשר דייג או מסעות.

נראה שהכיסוי לפעילות לא היה מספיק חזק, הספינה נתפסה על ידי משטרת סודאן וגל בילה כחודשיים בכלא סודני. את הזמן בכלא ניצל כדי לשפר את שליטתו בשפה האנגלית.
חיל הים > משחתת וטרפדות

מרכיב חשוב ברכישת המשחתות מהצי המלכותי הבריטי היה קבלת ידע ימי תפעולי. קציני המחלקות עברו הכשרה לתפקידם בבריטניה. לאחר שובו של גל מאפריקה נשלח בשנת 1958 עם עוד שני קצינים לקורס קציני טנ"ץ  שנערך בבסיס הצי הבריטי בפורטלנד (בריטניה). כמקובל אז, בתנאי היציאה מחוץ לישראל של עובדי המדינה, שינה את שם משפחתו מגיצוביץ' לגל. הקורס באנגליה ארך כחצי שנה ועם שובו הוצב למשחתת אח"י אילת בתפקיד קצין מחלקת טנ"ץ . ולאחר כשנתיים הוצב שוב לסט"רים, הפעם כמפל"ג 915, היה מאוד מרוצה לחזור לטרפדות.
חילוץ יהודי מרוקו

תוך כדי שירותו בפלגת הטרפדות ב-10 בינואר 1961 קרה אסון ימי לעלייה ממרוקו. הספינה אגוז טבעה במיצרי גיברלטר ונספו 52 עולים ממרוקו ואלחוטאי צרפתי אחד. הברחת היהודים שם התנהלה על ידי אנשי המוסד למודיעין ותפקידים מיוחדים, שהיו לא כל הכשרה ימית.

לאחר האסון מינה ראש ממשלת ישראל דוד בן-גוריון ועדת חקירה של שני אנשים – מנחם כהן אז רב חובל, ואליעזר שושני מקיבוץ יפעת והוחלט להמשיך את הפעולה בים על ידי אנשי מקצוע. מפקד החיל האלוף יוחאי בן-נון הזמין את גל והציע לו להתנדב לתפקיד וגל ענה בחיוב.
הצורך היה דחוף ביותר תוך מספר ימים התארגן לנסיעה. לפני צאתו קיבל תדרוך מדב מגן (ברצ'יק), שתיאר את ארגון הוצאת אנשים בחשאי מהחוף המרוקאי. כשהגיע לפריז פגש את משה רבינוביץ' שהיה ממונה על המבצע הימי מטעם המוסד. גל השתלב בעבודת המוסד שהיה אז בראשותו של איסר הראל, והייתה לו תחושה של כמו משפחה. הוא התרשם מההתלהבות והמסירות וכולם נתנו לו הרגשה של שיוך ותמיכה. רבינוביץ' חכר בנאפולי ספינה של כ-500 טון - שכונתה קוקוס כאסוציאציה לאגוז שטבעה - גל קיבל את הפיקוד בנמל Portici ליד נאפולי והפליג לכיוון גיברלטר. ההפלגה נמשכה כשבוע והייתה רצופה סערות החל מהים הליגורי ואחר כך בסערת מיסטרל. רק מערבה לאיים הבלאריים נרגע קצת הים. בגיברלטר נפגש עם משה רבינוביץ', מנחם כהן ואליעזר שושני ואיתם גובשה תוכנית העבודה .
הניסיון הראשון להוציא יהודים, בחוף האוקיינוס האטלנטי, ליד אגאדיר, נכשל. הים לא סער במיוחד אבל גלי החוף היו אדירים ולא אפשרו גישה ויציאת סירות. הספינה חזרה לגיברלטר ושם פגש לראשונה את מפקד המבצע כולו, מטעם המוסד, אלכס גתמון במקום הוחלט שגל יטוס למרוקו וינסה לאתר חופי מילוט מתאימים.

במרוקו אז, ישראלי נמצא בסכנה מתמדת. ההסתה נגד ישראל בפרט ונגד יהודים בכלל הייתה בשיאה, הנאצריזם שלט ברחוב, המלך מוחמד החמישי - שנחשב מגן היהודים מחד אך התקרב לנאצר מאידך- נפטר ויורשו חסן השני טרם שלט בעניינים. במרוקו נותרו כ 135 אלף יהודים, פזורים ברחבי מרוקו, רובם במרחקים גדולים מהמרכז. חוקקו חוקים נגד יהודים בדומה לחוקי נירנברג.
גל הגיע למרוקו, סייר בחופים ומצא חוף מתאים. כל שנת 1961 הוצאו ממרוקו עולים בדרך הים בעיקר. בשנים 1962–1963 גם בדרכים אחרות. גל בספינתו העביר את העולים לגיברלטר, משם הועבר הטיפול לידי הסוכנות היהודית. סה"כ 73,000 עולים. כאות הערכה לפעילותו הוצג מייק גל בפני נשיא המדינה יצחק בן-צבי לאחר שהומלץ על ידי ועדה בראשות משה שרת כאזרח מצטיין ואף קיבל תעודת ”לאות הוקרה על פעלו המבורך בסיוע לעליה ולקליטת העולים.”
הספינה "קוקוס" ועליה מעפילים ממרוקו מתקרבת לצוק גיברלטר, 1961.
מייק גל בעת ביקור עבודה במרוקו נהנה מנרגילה כמו מקומי 1961.
מייק גל מימין עם קבוצת שותפים חוגגים הצלחת העברת עולים במועדון לילה פריסאי.
פגישה עם סגל שגרירות ישראל בפריז מייק גל שלישי משמאל 1965.
חזרה לחיל הים > באזרחות

לגל רישיון רשמי כקצין ימי ראשון תעודה המספיקה לפיקוד על כלי שיט מסחריים קטנים. לאחר סיום שירותו במוסד בשנים 1976–1977 עבד בחברת ספנות בחוף ובים.
משנת 1980 עד 1988 עבד במועצה לשיווק פרי הדר באירופה. מ-1989 עד 1993, ניהל חברת בת של "אמישראגז" בניגריה. בין השנים 1993-1998 עבד בחברה רוסית כיועץ לארגון וניהול ולאחר מכן הפסיק לעבוד.
לימודים והשכלה

הלימודים של גל נקטעו בגיל צעיר ואת ידיעותיו השלים בעצמו. לא קיבל השכלה מסודרת ברמת תיכונית או אקדמית.

היה לגל כישרון לרכוש שפות ולתקשר עם אנשים שונים. לשפות מרכז אירופה שקלט בילדותו: יידיש, הונגרית, צ'כית, רוסית, גרמנית ועברית מקראית. נוספו במשך השנים אנגלית, איטלקית וצרפתית.

גל למד והשתלם קורסים מקצועיים: בקורס חובלים של חיל הים ובקורס קציני טורפדו ונגד צוללות בצי הבריטי. כמו כן הוסמך כ'חובל ראשון' בצי הסוחר.
חיים אישיים

ממשפחתו של גל נותר האח הבכור אמיל גצוביץ שהגיע לארץ ישראל, התגורר בכפר אתא, נעשה נהג משאיות וניהל מתקן באבן וסיד.
נישואים - בסוף שנת 1948, נודע לגל כי הגיעו עולים מצ'כיה במחנה עולים בפרדס חנה. הוא הגיע למחנה ופגש את פרידה ממשפחת ברקוביץ אותם הכיר בעבר. פרידה, נולדה בכפר 'הורינץ', במרחק כ-10 ק"מ מכפר הולדתו של גל. המשפחות היהודיות באזור הכירו וכך היה קשר מוקדם בין המשפחות. משפחת ברקוביץ נספתה גם היא בשואה. נותרו לפליטה רק פרידה עם בת דודה הנשואה שהגיעו לארץ. שותפות הגורל הביאה לאהבה ממבט ראשון. הזוג נישא והתגורר בבית נטוש ברחוב יפו בחיפה. ובשנת, 1950, נולד הבן הבכור אהרון בבית החולים "מולדה" בכרמל. בשנת 1951, עברה המשפחה לגור בשיכון צבא הקבע בקריית חיים המערבית.
מעין נקמה - בשנת 1955, בעת נסיעה ברכב צבאי ברחוב הרצל, בחיפה זיהה גל ברחוב את מי ששימש קאפו במחנה הריכוז שבו היה כלוא. עצר את הרכב והכה עם מפתח הגלגלים את האיש, מכות נמרצות. בעקבות כך נעצר הועמד למשפט אך זוכה.
דור המשך - למשפחה נולדו שלושה בנים. גל היה גאה מאוד בהם. הבכור אהרון למד בבית הספר לקציני ים עכו וסיים קורס חובלים, מחזור י"ח ונעשה קצין ים בחיל הים. גל רווה נחת והופתע, ביוני 1969, לקרוא בהארץ, ולראות את תמונתו של הבן כמצטיין בקורס קציני ח"יר השלב הראשון בקורס החובלים. הבן השני יוסי חלה בשיתוק ילדים והתגבר על כך, סיים בה"ד 1 ושירת כקצין שליטה בחיל הים. הבן הצעיר אילן למד בבית הספר לקציני ים עכו, הצטרף למשפחתו וסיים לימודי תיכון בגרמניה. שירת בפלגת דבורים בחיל הים.
נדודים - בשנת 1961, בתחילת השירות במוסד עברה המשפחה לפריז. ב-1963, חזרה לביתם בקריית חיים. בתקופת השירות השנייה במוסד עברה המשפחה בשנת 1971 למילאנו, איטליה. בשנת 1974 שבו לישראל והתגוררו ברחוב 'יפה נוף' בחיפה. כשגל נעשה מנהל הלוגיסטי של החברה לשיווק פרי הדר, יצאו, בשנת 1980, לברמן גרמניה. ב-1981, עברו להתגורר בהמבורג.
בעת המגורים בגרמניה חלתה פרידה גל במחלה ממארת. הטיפולים בגרמניה לא עזרו, היא הוטסה לישראל ונפטרה בשנת 1983 (בגיל 55) בחיפה.

לאחר פטירתה של פרידה ב 1983, המשיך גל להתגורר בהמבורג. בשנת 2007 חזר לישראל. ב-20 במאי 2008 נפטר במרכז רפואי בני ציון בחיפה.
במותו השאיר אחריו גל שלושה בנים ושמונה נכדים:

אהרון גל – עוסק בהקמת תחנות כוח במערב אפריקה, בתפקיד מנכ"ל החברה. החל מאוקטובר 2016, פיתוח עסקי בתחום האנרגיה והתשתיות בחברה ישראלית.

יוסי גל – סמנכ"ל משאבי אנוש בחברת שירותי הענן Infinidat. 

אילן גל – מנהל הקמת פרויקט חקלאי בסנגל.
גל היה סב לשמונה נכדים.
מייק ופרידה גצוביץ לאחר נישואיהם. 1949
מייק ופרידה גל עם חברה במועדון לידו בפאריס 1962.
מקורות וקריאה נוספת

שמואל ינאי ויוסף אלמוג, השערים פתוחים אסופת זכרונות העפלה 1945–1948 הוצאת קרן פלי"ם, 2001, ע'162–165
שמשון עדן, אנשי הברזל על ספינות העץ הוצאת אפי מלצר בע"מ,2000, ע' 115, 133-132.
ראו גם

מבצע יכין,
מבצע מוראל
ביאורים

↑  ספינת הדיג 'כריש' בפיקודו של יגאל ומכונאי שלמה גרנדיר.
↑  הקצינים הנוספים בקורס קציני טנ"ץ  היו: סרן חיים אברבנאל וסרן אברהם ארז בני מחזורו של מיכאל גל בקורס החובלים.
↑  מפקד המשחתת אח"י אילת באותו זמן  היה סא"ל יצחק רהב וסגן קצין מחלקת טנ"ץ היה סג"ם אלי רהב.
↑  התמונה צולמה במיוחד כך שלא ניתן יהיה לזהות את האנייה.
↑  בתמונה מימין לשמאל: מייק גל, שני לא ידוע, שלישי יעקב נמרודי, רביעי אלכס גתמון, חמישי וששי לא ידוע.
↑  בתמונה מימין לשמאל:  משה רבינוביץ,  מימי רבינוביץ', מייק גל, גב' ורדי, לא ידוע, סא"ל זלמן ורדי.
↑  תעודת הסמכה רשמית כמפקד ספינת הטילים אח"י מבטח הוצאה למייק גל  רק ב-1 באוקטובר 1967.
↑  מימין מפקד חיל הים שלמה אראל, משמאל מפקד השייטת בנימין תלם, במרכז מייק גל מפקד הספינה מוסתר  סרן מיכה רם
↑  משמאל לימין רס"ן משה טבק, מהנדס המכונות רס"ן זאב בר זאב, מהנדס הגוף רס"ן עמנואל ינאי, בעל המספנות פליקס אמיו, ראש המשלחת סא"ל חיים שחל, מנהל המספנה מיסיה פואטו, קצין המכונות אריה רינת, מפקד הפלגה סא"ל עזרא קדם (כריש) ומפקד אח"י מבטח מייק גל,
↑  מימין לשמאל רס"ן יגאל בר-יוסף, סא"ל מייק גל, אל"מ אלי רהב מארח מאנייה, אל"מ שאול חורב ואל"מ מיכה לצרוס.
הערות שוליים

↑  הדוד מקס שניצל מהשואה עזב מאוחר יותר את צ'כיה והתגורר בקנזס סיטי בארצות הברית.
↑  אלמוג יוסקה, באתר הפלמ"ח.
↑  פיקוד המחנה היו: שאול רוזילי (מפקד), אדי שקוואל (סגן), שליל (ג'ינג'י) ויהודה איגרא (רס"ר).
↑  לא צ'רצ'יל.
↑  אליעזר טל, מבצעי חיל הים במלחמת העצמאותהוצאת עמותת חיל הים 2002, ע'109-108.
↑  את הקורות בקורס חובלים ג' מתאר דוד מגורי כהן בספרו צעד אחד קדימה הוצאת אפי מלצר,2015, ע' 54-48.
↑  דוד מגורי כהן, ע' 58-57.
↑  שמואל ינאי ויוסף אלמוג השערים פתוחים,  זכרונות דב מגן (ברצ'יק) ע' 322-319.
↑  סיפורו של לוחם נועז אלכס גתמון באתר ההתנגדות היהודית.
↑  על גתמון, באתר יד ושם
↑  "מבצע יכין" – 50 שנה להעלאת יהודי מרוקו ישראל הסיפור המתועד, ארכיון המדינה.
↑  הקצינים הנוספים בביקור בשייטת הטרפדות הגרמנית היו קציני המכונה מאיר לוין ונחמיה הר-פלד
↑  נחמיה הר-פלד הפלגות בשייטת הטרפדות בצי הגרמני 1967 באתר משמר המורשת הימית.
סרן מייק גל בשנת 1956
תעודת אזרח מצטיין לאות הוקרה על פעילותו של גל בסיוע לעליה. 15 במאי 1962
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
רב-סרן מייק גל מלווה אדמירל צרפתי בביקור במפקדת חיל הים בסטלה מאריס 1966
מיקלוש בנדק

| --- | --- |

 לידה:  28 בספטמבר 1946 בודפשט, הרפובליקה ההונגרית 
 פטירה:  9 בינואר 2024 (בגיל 77) בודפשט, הונגריה 
 מקום קבורה:  בית הקברות פרקשרטי בבודפשט 
 מדינה:  הונגריה 
 מקום לימודים:  האוניברסיטה לתאטרון ולקולנוע (1969)  הגימנסיה היהודית של בודפשט 
 צאצאים:  טיבור בנדק 
 מספר צאצאים:  2 
 פרסים והוקרה:  פרס יאסאי מארי (1981)  Farkas–Ratkó Award (1978)  אות מסדר ההצטיינות של הונגריה בדרגת קצין (1998)  אמן דגול של הונגריה (2012)  פרס קושוט (2016)  אמן מצטיין של הונגריה (1989)  The Nation's Actor (2023)  בפסקה זו רשומה אחת נוספת שטרם תורגמה 
 פרופיל ב-IMDb
 
מיקלוש בֶּנֶדֶק (בהונגרית:‏ Benedek Miklós;‏ 28 בספטמבר 1946 –  9 בינואר 2024) היה שחקן יהודי-הונגרי זוכה פרס קושוט ופרס יאסאי מארי, במאי, זוכה פרס האמן המצטיין ופרס האמן הדגול, חבר לנצח של אגודת בני האלמוות. אביו היה השחקן טיבור בנדק (1911–1963), בניו הם טיבור בנדק (1972–2020), שלוש פעמים אלוף אולימפי בכדורמים, ואלברט בנדק, (1980) עוזר במאי.
ביוגרפיה

בנדק, יליד בודפשט, סיים את לימודיו באוניברסיטה לאמנויות התיאטרון והקולנוע בשנת 1969 ואז חתם חוזה בתיאטרון הלאומי של בודפשט, שם שיחק בין השנים 1969–1983. משנת 1983 עבד ב"תיאטרון קטונה יוז'ף" עד שנת 2003. בשנים 1991–1992 ובין השנים 1993–1996 היה מנהל העסקים של "לשכת השחקנים ההונגרית". בין השנים 1992–2007 היה מרצה באוניברסיטה לאמנויות התיאטרון והקולנוע. משנת 2003 הוא היה שוב חבר בתיאטרון הלאומי של בודפשט, משם פוטר בשנת 2009 יחד עם שישה מעמיתיו השחקנים. הוא היה פרילנסר מאז 2009. הוא היה חבר ב"משרד ההפקה אורלאי" משנת 2017.
משחקו מאופיין בתרבות, משמעת, חוש סגנון יוצא דופן, הומור עפיץ ופיקחות אירונית. העיבוד המעמיק והקפדני של תפקידיו מתואם עם אישיותו ומראהו. הוא "האב הרוחני" של היצירה האגדית המוזיקלית בשם "אורפום בודפשט".
עבודות התיאטרון שלו

מספר ההופעות הבכורה שלו שנרשמו במאגר התיאטרון: כשחקן – 144, כבמאי – 38. ניתן לראות זאת גם ב-62 תמונות תיאטרון של המאגר.
סרטיו > סרטים עלילתיים

Fényes szelek (1969)
Nincs idő (1973)
Vállald önmagadat (1975)
Csaló az üveghegyen (1976)
A szabadság katonái (1977)
Ki látott engem? (1977)
Nem élhetek muzsikaszó nélkül (1978)
Rosszemberek (1979)
Az erőd (1979)... a pszichológus
A Pogány Madonna(1980)-Mr. P. Smith, finom angol úriember
Vuk(1981)-Sut, a farkatlan róka hangja
Elveszett illúziók (1983)
Szeret-e még? (1984)
Macskafogó(1986)- Fritz Teufel hangja
Akli Miklós  (1986)
Szeleburdi vakáció  (1987)
Küldetés Evianba (1988)
Az erdő kapitánya(1988)-Sikló Simi hangja
Amerikából jöttem... (1989)
Sztálin menyasszonya (1991)
Vörös vurstli (1991)
A turné (1993)
A bűvész (1996)
A három testőr Afrikában (1996)
Presszó (1998)
Papsajt (2001)
Sorstalanság (2005)
Káosz 2005 (2005)
De kik azok a Lumnitzer nővérek? (2006)
Bányató (2006)
Tavasz, nyár, ősz (2007)
S.O.S. szerelem! (2007)
Macskafogó 2.(2007)-Fritz Teufel hangja
Presszó 10 év (2009)
Drága besúgott barátaim (2012)
Egy szerelem gasztronómiája (2017)
תפקידי דיבוב

צלצלת, מילורד? - קולו של טדי מלדרום (שחקן: מייקל נואולס)
יוסף - קולו ההונגרי של פוטיפר (שחקן: בן קינגסלי)
פרסים

פרס פרקש-רטקו (1978)
פרס יאנוש רייז (1978)
פרס יאסאי-מארי (1981)
פרס האמן המצטיין (1989)
צלב הקצינים של מסדר הכבוד של הרפובליקה של הונגריה (1998)
פרס האמן הדגול (2012)
פרס קושוט (2016)
חבר לנצח באגודת בני האלמוות (2020)
לקריאה נוספת

לקסיקון הונגרי לאמנות הבמה. 1994 ISBN 963-05-6635-4
מאגר התיאטרון
מיהו מי? 2009. סוכנות הידיעות ההונגרית. 2008 ISBN 978-963-1787-283
Karcsai Kulcsár István–Veress József, ed. (1985). Magyar Filmkalauz. Ifjúsági Lap- és Könyvkiadó Vállalat. p. 523. ISBN 963-14-0514-1.
הערות שוליים

↑  "Benedek Miklós az SZFE honlapján". אורכב מ-המקור ב-2014-09-14.
↑  "Elbocsátások a Nemzeti Színházban". אורכב מ-המקור ב-2014-12-19.
↑  Szemere Katalin, Benedek Miklós, a hosszújáratú színész, NOL.hu, ‏2016-04-03 (בהונגרית)
↑  "Orlai Tibor szövetségre lép legközelebbi színészeivel". Színház.hu.(הקישור אינו פעיל, 2019-04)
| --- | --- |
בקרת זהויות :  GND: 1061451100  ISNI: 0000 0001 2033 4436  LCCN: no2008091905  VIAF: 306153777   WorldCat (עם VIAF): 306153777 
מיקלוש בנדק (1972)
מלך הפולקה (סרט, 2018)

| --- | --- |

כרזת הסרט בעברית
 מבוסס על:  הסרט הדוקומנטרי "האדם שיהפוך למלך הפולקה" מאת ג'ושוע בראון וג'ון מיקולאק
 בימוי:  מיה פורבס
 הופק בידי:  ג'ק בלאק סטיוארט קורנפלד מוניקה לוינסון פריאנקה מאטו דייוויד פרמוט שיווני ראוואט וואלאס וולודרסקי
 תסריט:  מיה פורבס, ולס וולודרסקי 
 עריכה:  Catherine Haighton 
 שחקנים ראשיים:  ג'ק בלאק ג'ני סלייט ג'קי ויבר ג'ייסון שוורצמן
 מוזיקה:  תיאודור שפירו אלכס מייקסנר
 צילום:  אנדריי בודן - שוורץ
 מדינה:  ארצות הברית 
 חברת הפקה:  Red Hour Productions Electric Dynamite Permut Presentations ShivHans Pictures
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  22 בינואר 2017 (פסטיבל סאנדנס) 12 בינואר 2018 (נטפליקס)
 משך הקרנה:  95 דקות
 שפת הסרט:  אנגלית 
 סוגה:  קומדיה ביוגרפיה
 דף הסרט ב־IMDb
 
מלך הפולקה (באנגלית: The Polka King) הוא סרט קומדיה ביוגרפית אמריקאי שבוים על ידי מיה פורבס ונכתב על ידי פורבס עצמה ובעלה וואלס וולודרסקי. עלילת הסרט עוקבת אחר זמר הפולקה הפולני-אמריקאי יאן לוואן, שבשנת 2004 נכנס לכלא באשמת הרצת הונאת פונזי. בסרט מככבים ג'ק בלאק כיאן לוואן, ג'ני סלייט, ג'ייסון שוורצמן וג'קי ויבר. הסרט הוצג בפסטיבל סנדרס בשנת 2017 ולאחר מכן עלה לשירות הזרמת המדיה נטפליקס ב-12 בינואר 2018.
הסרט מבוסס על סרט דוקומנטרי משנת 2009 בשם "האדם שיהפוך למלך הפולקה" העוסק בסיפורו של לוואן ובוים על ידי ג'ושוע בראון וג'ון מיקולאק.
עלילה

הסרט נפתח בהופעה של להקת הפולקה של יאן לוואן בפנסילבניה. סמוך לסוף ההופעה, יאן מעלה לבמה את אשתו מרלה, מלכת יופי לשעבר והאחרונה מציגה לקהל תכשיטים מסורתיים מפולין אותם הקהל יכול לרכוש בחנות המזכרות של הלהקה. לאחר ההופעה, יאן מספר לזוג מעריצים מבוגרים כיצד הוא ומרלה הכירו וכיצד הוא עבד בכל עבודה גרועה אפשרית, החל משוטף כלים ועד לשרת במטרה להגשים את החלום האמריקאי.
נגן הקלרינט של הלהקה, מיקי מבקר את יאן בחנות המזכרות ומודיע לו שהוא רוצה לפרוש מהלהקה. יאן לוקח את מיקי לפיצרייה ומפציר בו שיישאר, תוך הבטחה לשכר גדול יותר. מיקי מרגיש שיאן מבזבז כסף על הלהקה ללא היכר במטרה להגדיל אותה ומסביר ששאר הנגנים שוקלים גם הם לעזוב, במיוחד לאור השמועה שיאן רוצה לצרף אישה מרקדת בתחפושת דובה להופעות. יאן מודה שהשמועה נכונה, אך מרגיע את מיקי בהבטחה שעתיד הלהקה יהיה בהיר מתמיד. לאחר מכן, יאן לוקח פיצה מהפיצרייה ויוצא לשלוח אותה במטרה להשלים הכנסה.
זוג מבוגרים מבקרים בחנות של יאן ומעוניינים להשקיע כסף בלהקה. יאן מבטיח לזוג ריבית שנתית של 12% בתמורה להשקעתם. במהרה, הוועדה לניירות ערך ולבורסות מגלים שיאן מקבל השקעות ושולחים חוקר בשם רון אדוארדס על מנת להיפגש עמו. רון מבקש מיאן להפסיק לקבל השקעות מכיוון שלא נרשם כהלכה ולכן ההשקעות לא חוקיות. בנוסף, הוא מקציב ליאן שלושה ימים להחזיר למשקיעים את כספם.
לאחר שמאות אלפי דולרים כבר הושקעו, יאן לא מסוגל לעמוד ביעד שהוועדה הציבה. הוא קונה כרטיסי לוטו ומבקש לעבוד שעות נוספות בפיצרייה. כשהזוג המבוגר חוזר לחנות ומבקש להשקיע עוד כסף, יאן משנה את שם התאגיד על ניירות החברה במטרה לחמוק מהוועדה לניירות ערך ומקבל השקעות חדשות. יאן מתקשר לרון ומספר לו שהוא החזיר את כל כספי המשקיעים, אך לא מספר לו על התרמית החדשה שיצר.
יאן ממשיך להרחיב את הלהקה ואת חנות המזכרות בעזרת הכסף שהושקע ופותח סוכנות נסיעות שמארגנת טיולים ברחבי אירופה. סוכנות הנסיעות של יאן מוכרת חבילת נופש לקריית הוותיקן ומבטיחה ללקוחותיה מפגש אינטימי עם האפיפיור. כשהקבוצה מגיעה לרומא, יאן מתחנן לעזרתו של מיקי כדי שיסייע לו לשחד את שומרי הוותיקן במטרה שהקבוצה תיפגש עם האפיפיור. מיקי מבין שיאן שיקר ומאיים לחשוף אותו, אבל יאן מסביר למיקי את דרך החיים שלו לפיה עליו "לצעוק את המטרות שלו לאוויר וכך הן יתגשמו". יאן מפציר במיקי לעשות כמותו ומיקי מספר לו על חלומו ליצור לעצמו שם במה משלו. יאן בתגובה רוכן מול מיקי באמצע לובי המלון ומצהיר שמעכשיו שם הבמה שלו הוא "מיקי פיזאז".
יאן מתכנן לרשום את מרלה לתחרות יופי נוספת במחשבה שעסקיו יגדלו אם היא תזכה. יאן משחד את שופטי התחרות ומרלה זוכה בתואר "מיס פנסילבניה". השערורייה שמתעוררת בעקבות זכייתה הלא מוצדקת של מרלה גורמת ללקוחותיו של יאן לדרוש את כספם בחזרה, אחרת הם יתלוננו לוועדה לניירות ערך. הוועדה עורכת חקירה נוספת נגד יאן ומגלה שהונאת הפונזי שלו גדלה וכעת מגלגלת מיליוני דולרים. יאן נעצר, מאושר שאלוהים גרם לאמת להתגלות.
יאן נשלח למאסר של ארבע שנים בכלא. במהלך המאסר, שותפו לתא של יאן דוקר אותו בצווארו ויאן מאושר מכיוון שהוא זוכה ליחס טוב יותר משאר האסירים וצוות הכלא לאחר שהותקף. מרלה מתגרשת מיאן והוא מאבד הכל. לאחר שתקופת המאסר מסתיימת, יאן משתחרר מהכלא ומקים מחדש את להקת הפולקה שלו.
בסוף הסרט, כתוביות חושפות שיאן הבטיח להחזיר לכל קורבנותיו את כל הכסף שגנב מהם. כמו כן, לאחר מאבק משפטי של מספר שנים, מרלה נאלצה לוותר על תואר "מיס פנסילבניה".
בכתוביות הסיום מוצגות זו אחר זו הופעתו של יאן לוואן (בגילומו של בלאק) ושל יאן לוואן האמיתי.
שחקנים

ג'ק בלאק – יאן לוואן, בעלה של מרלה ואביו של דייוויד.
ג'ני סלייט – מרלה לוואן, אשתו של יאן ואמו של דייוויד.
ג'ייסון שוורצמן - מיקי פיזאז, נגן קלרינט בלהקתו של יאן.
ג'קי ויבר – בארב, אמה של מרלה.
ונסה באייר – ביטסי, הדובה המרקדת.
ג'יי.בי סמוב – רון אדוארדס, חוקר מטעם הוועדה לניירות ערך ולבורסות.
וילי גרסון – לוני, אחד הנגנים בלהקה של יאן.
רוברט קאפרון – דייוויד לוואן, בנם של יאן ומרלה.
הפקה

צילומי הסרט החלו באמצע חודש יולי בשנת 2016 בעיר פיוטקט שברוד איילנד, בנוסף הצילומים התקיימו בערים וונסקוט וקרנסטון. הסרט הוקרן בשירות הזרמת המדיה נטפליקס.
ביקורות

האתר Rotten Tomatoes העניק לסרט ציון של 66% טריות על סמך 35 ביקורות וציון כללי של 6/10.
האתר Metacritic העניק לסרט ציון של 65/100 על סמך 11 ביקורות.